CELEX: 62014CN0015
Language: mt
Date: 2014-01-15 00:00:00
Title: Kawża C-15/14 P: Appell ippreżentat fil- 15 ta’ Jannar 2014 mill-Kummissjoni Ewropea mis-sentenza mogħtija mill-Qorti Ġenerali (It-Tieni Awla) fit- 12 ta’ Novembru 2013 fil-Kawża T-499/10, MOL Magyar Olaj- és Gázipari Nyrt. vs Il-Kummissjoni Ewropea

1.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/6
            
         Appell ippreżentat fil-15 ta’ Jannar 2014 mill-Kummissjoni Ewropea mis-sentenza mogħtija mill-Qorti Ġenerali (It-Tieni Awla) fit-12 ta’ Novembru 2013 fil-Kawża T-499/10, MOL Magyar Olaj- és Gázipari Nyrt. vs Il-Kummissjoni Ewropea
   (Kawża C-15/14 P)
   2014/C 61/10
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: L. Flynn, K. Talabér-Ritz, aġenti)
   
      Parti oħra fil-proċedura: MOL Magyar Olaj- és Gázipari Nyrt.
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali (It-Tieni Awla) mogħtija fit-12 ta’ Novembru 2013 fil-Kawża T-499/10, MOL Magyar Olaj- és Gázipari Nyrt. vs Il-Kummissjoni Ewropea,
            
         
               —
            
            
               tiċħad ir-rikors għall-annullament tad-Deċiżjoni tal-Kummissjoni, tad-9 ta’ Ġunju 2010, dwar l-għajnuna mill-Istat C-1/09 (ex NN 69/08) mogħti mill-Ungerija lil MOL Nyrt (1) u
            
         
               —
            
            
               tikkundanna lill-appellata għall-ispejjeż jew
               sussidjarjament,
            
         
               —
            
            
               tirrinvija l-kawża lill-Qorti Ġenerali għal eżami mill-ġdid; u
            
         
               —
            
            
               tirriżerva l-ispejjeż relatati mal-proċedura tal-ewwel istanza u ma’ dik tal-appell.
            
         
      Aggravji u argumenti prinċipali
   
   Il-Kummissjoni ssostni li s-sentenza appellata għandha tiġi annullata, peress li, f’diversi aspetti, hija ma tinterpretax u ma tapplikax korrettament il-kunċett ta’ natura selettiva.
   L-ewwel nett, is-sentenza ma tapplikax korrettament il-ġurisprudenza dwar il-karattru selettiv f’każ ta’ miżuri li għalihom l-awtoritajiet nazzjonali għandhom setgħa diskrezzjonali li tikkonċerna t-trattament li jirriżervaw għall-impriżi.
   It-tieni nett, il-Qorti Ġenerali tiddiskrivi b’mod mhux preċiż id-dritt applikabbli billi tiddikjara li s-sodisfazzjon tal-kriterji oġġettivi jeskludu neċessarjament in-natura selettiva.
   It-tielet nett, is-sentenza, b’mod żbaljat, tibbaża n-natura selettiva fuq l-intenzjoni tal-Istat Membru li jipproteġi operatur wieħed jew iktar minn sistema ġdida ta’ tariffi u għalhekk il-Qorti Ġenerali injorat il-kundizzjoni skont liema għajnuna mill-Istat tiddependi fuq l-effetti tal-miżura eżaminata.
   Ir-raba’ nett, il-premessi fis-sentenza appellata li jikkonċernaw “l-emenda ulterjuri tal-kundizzjonijiet esterni [ftehim li jżomm livell iddeterminat ta’ tariffi]” ma kinux rilevanti f’dan il-każ minħabba li l-bidla sussegwenti fil-kundizzjonijiet esterni għall-ftehim eżaminat mill-Kummissjoni kienet tikkonsisti minn bidla tas-sistema legali.
   
      (1)  JO L 34, p. 55.